kardosdrur/scandi-wiki huggingface dataset:
Haldensleben

Haldensleben er administrationsby i Landkreis Börde i den tyske delstat Sachsen-Anhalt.

Den ligger ved Mittellandkanalen og floden Ohre mellem Colbitz-Letzlinger Heide og Magdeburger Börde, og mellem Magdeburg og Wolfsburg.

Opdeling af byen 
Kommunen har sin største udstrækning i nord-sydlig retning og stiger mod sydvest til over 90 m højde

Bydele 
 Hundisburg
 Satuelle
 Uthmöden
 Wedringen

Bebyggelser 
 Benitz
 Detzel
 Hütten
 Klausort
 Lübberitz
 Papenberg
 Planken
Jessheimfanden

Jessheimfanden er den norske hiphopartist Diaz' "afskedsalbum" som blev udgivet den 27. marts 2006 af selskabet Nordic Records. På CD'en med 15 numre rapper Diaz udelukkende på norsk. På tracket Kred Til Middag afslører Diaz, at han tydeligt har fået nok af branchen.

Sporliste 

Album fra 2006
Hiphopalbum
Farmakolog

En farmakolog er en akademiker inden for det humane eller veterinære lægemiddelområde, der har specialiseret sig inden for farmakologi.

Farmakologer kan arbejde som f.eks. kliniske farmakologer, socialfarmakologer eller farmakoepidemiologer og beskæftiger sig typisk med forskning og udvikling af medicin til mennesker eller dyr.

Visse farmakologer arbejder med undervisning af f.eks. læge-, tandlæge-, farmaceut- og farmakonomstuderende.

Eksterne kilder, links og henvisninger
 UddannelsesGuidens information om jobbet som farmakolog 

Videregående uddannelser i Danmark
Farmakologi
Sundhedsvæsen
Stillingsbetegnelser inden for sundhed
Titler
Apoteksvæsen
Stuart Sutcliffe

Stuart Fergusson Victor Sutcliffe (23. juni 1940, død 10. april 1962) var den oprindelige bassist i The Beatles. Det er Sutcliffe og John Lennon, der er krediteret for navnet The Beatles.

Karriere

The Beatles 
Sutcliffe var John Lennons kammerat fra den kunstskole, Lennon gik på 1957-59. Sutcliffe var meget talentfuld billedkunstner og egentlig ikke interesseret i at spille musik. Det var noget han gjorde for at være sammen med Lennon. Da Beatles havde engagementer på forskellige klubber i Hamborg, fandt Sutcliffe en tysk kæreste - fotografen Astrid Kirchherr - som tog mange billeder af The Beatles, inden de brød igennem.

Farvel til The Beatles 
Sutcliffe blev optaget på kunstskole i Tyskland og droppede derfor ud af The Beatles, der fortsatte som kvartet med Paul McCartney på bas.

Død 
Sutcliffe fik en hjerneblødning efter længere tids hovedpine og døde på vej til hospitalet i en ambulance.

Kilder

Referencer 
 
 
 
 
 
 
 
</div>
 Krasker, Eric (2009) The Beatles — Fact and Fiction 1960-1962, Paris, Séguier,

Eksterne henvisninger 

 
 

Malere fra Skotland
Personer fra Edinburgh
Bassister fra Storbritannien
Frederikshavnsvej Trinbræt

Frederikshavnsvej Trinbræt er et trinbræt beliggende i den vestlige udkant af byen Skagen i Nordjylland.

Frederikshavnsvej Trinbræt ligger på Skagensbanen mellem Skagen og Frederikshavn. Trinbrættet åbnede i 1992. Det betjenes i dag af tog fra jernbaneselskabet Nordjyske Jernbaner, der kører hyppige lokaltog mellem Skagen og Frederikshavn.

Historie 
Trinbrættet blev åbnet i 1992. Fra november 2010 til januar 2011 blev det renoveret med bl.a. flere cykelparkeringspladser og en mindre rykning af perronen.

Trafik 
Trinbrættet betjenes af Nordjyske Jernbaner, der foruden Skagensbanen driver Hirtshalsbanen, Vendsysselbanen og Aalborg Nærbane. Så man kan fra Skagen køre uden togskift helt til Skørping via Frederikshavn, Hjørring og Aalborg.

Trinbrættet bruges primært af de mange studerende, som pendler hver dag mellem Skagen og Frederikshavn. I dag er det banens næstmest benyttede standsningssted efter Skagen Station.

Noter

Eksterne kilder/henvisninger 

 Nordjyske Jernbaner 
 Nordjyllands jernbaner: Skagensbanen strækningen og stationer 
 EVP (Erik V. Pedersen): (Jerup)-(Skagen) 

Bygninger, konstruktioner og anlæg i Skagen
Stationer på Skagensbanen
Transport i Skagen
Rock With You

"Rock With You" er en hit-single fra 1980, skrevet af Rod Temperton og udgivet af Michael Jackson på albummet Off the Wall. Sangen var nummer et på den amerikanske hitliste.

Sange fra USA
Singler fra 1979
Wanna Be Startin' Somethin'

"Wanna Be Startin' Somethin'" er en hit-single fra 1982 af Michael Jackson fra sit Thriller-album. Nummeret var #1 på den danske og hollandske hitliste.

Trivia 
 I Grand Theft Auto: Vice City til PlayStation 2 fra 2002, er "Wanna Be Startin' Somethin'" et af numrene på radiostationen Flash FM.
 'Ma Ma Say, Ma Ma Sa, Ma Ma Ku Sa' er kendt fra dette nummer, og brugt af adskillige kunstnere senere, bl.a. Eminem og Rihanna i "Please Don't Stop the Music".

Sange af Michael Jackson
Hulsig Station

Hulsig Station er en dansk jernbanestation beliggende i landsbyen Hulsig i Vendsyssel, 13 km sydvest for Skagen og 28 km nord for Frederikshavn.

Hulsig Station ligger på Skagensbanen mellem Skagen og Frederikshavn. Stationen åbnede i 1890 og blev anlagt, hvor jernbanen krydsede vejen til Kandestederne. Den betjenes i dag af tog fra jernbaneselskabet Nordjyske Jernbaner, der kører hyppige lokaltog mellem Skagen og Frederikshavn.

Historie 

Stationen blev åbnet ved banens start 24. juli 1890 og havde fra starten både krydsningsspor og læssespor. Efter spormoderniseringen i 1967 blev kun et læssespor bevaret syd for stationsbygningen og varehuset på banens vestside. I 1993 blev der igen etableret krydsningsspor i Hulsig, men samtidig blev læssesporet nedlagt.

I klitten nord for stationen blev der under begge verdenskrige gravet martørv, som var presset sammen af klitsandet. I 1918-22 var der et 1.400 m langt sidespor ud til martørvlejet. Det blev anlagt igen i 1940, men ikke nær så langt.

Den oprindelige stationsbygning, der i de første år også var købmandsforretning, blev udvidet i 1921 efter tegninger af Ulrik Plesner, der var banens arkitekt fra 1913 til hans død i 1933. I 1967 blev stationen nedgraderet til trinbræt, og den tidligere stationsbygning blev solgt i 1969. Den har i en periode også været købmandsgård.

Stationen blev renoveret i 2007 med ny dobbeltperron og nyt venteskur.

Trafik 
Trinbrættet betjenes af tog fra jernbaneselskabet Nordjyske Jernbaner, der foruden Skagensbanen driver Hirtshalsbanen, Vendsysselbanen og Aalborg Nærbane. Så man kan fra Hulsig køre til Skagen den ene vej og uden togskift helt til Skørping via Frederikshavn, Hjørring og Aalborg den anden vej.

Noter

Litteratur

Eksterne kilder/henvisninger 

 Nordjyske Jernbaner
 Skagensiden.dk, søgeord "Hulsig Station"
 Nordjyllands jernbaner: Skagensbanen strækningen og stationer
 EVP (Erik V. Pedersen): (Jerup)-(Skagen)

Stationer på Skagensbanen
Thriller (single)

"Thriller" er en hit-single fra 1984, skrevet af Rod Temperton og indspillet af Michael Jackson som titelsang på albummet Thriller. Selvom hittet kun lå nummer et i ganske få lande, er det i dag anerkendt som et af Jacksons allerstørste hits, men også et af verdens mest berømte sange, og dertilhørende musikvideo.

Skuespilleren Vincent Price lægger stemme til et rap i nogle udgaver af sangen.

Musikvideo 
Filminstruktøren John Landis skrev sammen med Michael Jackson musikvideoen til "Thriller", som Landis instruerede. Musikviden, der er opbygget som en spillefilm, var banebrydende idet at den var 13.43 minutter lang, hvilket på det tidspunkt var rekordlængde for en musikvideo. Musikvideoen var også banebrydende i budget og sine specialeffekter, herunder makeupeffekter af Rick Baker, og var bl.a. med til at gøre tv-stationen MTV populær.

Musikvideoen følger Michael og hans kæreste, hvor Michael frier til hende, og hun accepterer glædeligt. Han afslører dog at han ikke er som andre og forvandler sig til en varulv. Det viser sig dog kun at være en film i biografen som Michael er inde og se sammen med sin kæreste. Hun bliver dog så skræmt at hun ikke vil se filmen færdig, og de går gennem de mørke gader, men samtidig vækkes en masse zombier til live som Michael danser med, og videoen ender uventet.

Eksterne henvisninger 
 s Vevo-kanal

Sange af Michael Jackson
Singler fra 1984
Bunken Station

Bunken Station er nu et trinbræt beliggende i den sydlige ende af Bunken Klitplantage i Vendsyssel 18 km sydvest for Skagen og 24 km nord for Frederikshavn.

Bunken Trinbræt ligger på Skagensbanen mellem Skagen og Frederikshavn. Det åbnede i 1890. Det betjenes i dag af tog fra jernbaneselskabet Nordjyske Jernbaner, der kører hyppige lokaltog mellem Skagen og Frederikshavn.

Historie 
Trinbrættet fandtes allerede ved banens start 24. juli 1890 og havde indtil 1975 en ventesal af træ. I nærheden lå en plantørbolig, hvorfra der blev solgt billetter og ekspederet stykgods indtil 1911, hvor Bunken blev billetsalgssted. Klitplantøren var stoppestedsbestyrer og havde banetelefon i plantørboligen, hvortil der blev meldt togafgang fra Hulsig eller Ålbæk.

I 1910 blev der 300 meter nord for holdepladsen anlagt et sidespor ind i klitplantagen. Under 1. verdenskrig blev der afsendt mange vognladninger af stammer med grene, hovedsageligt til Skagen. Efter ombygningen af banen fra smalspor til normalspor i 1924 blev sidesporet bevaret med en lille læsserampe. Benyttelsen af det aftog dog og blev efter 1930 så ringe, at banen i 1934 tog sidesporet op. Under 2. verdenskrig var der igen et sidespor ved trinbrættet.

I 2006 blev trinbrættet renoveret med parkeringsplads, ny perron og nyt venteskur.

Trafik 
Trinbrættet blev anlagt i et meget øde område, hvor det næsten kun blev brugt af turister til Råbjerg Mile. Nu er der sydvest for trinbrættet også et sommerhusområde og Golfklubben Hvide Klit med konferencehotel.

Trinbrættet betjenes af Nordjyske Jernbaner, der foruden Skagensbanen driver Hirtshalsbanen, Vendsysselbanen og Aalborg Nærbane. Så man kan fra Bunken køre til Skagen den ene vej og uden togskift helt til Skørping via Frederikshavn, Hjørring og Aalborg den anden vej.

Noter

Litteratur

Eksterne kilder/henvisninger 

 Nordjyske Jernbaner
 Nordjyllands jernbaner: Skagensbanen strækningen og stationer
 EVP (Erik V. Pedersen): (Jerup)-(Skagen)

Stationer på Skagensbanen
They Don't Care About Us

"They Don't Care About Us" er en hit-single fra 1996 af Michael Jackson fra hans HIStory-album.

Musikvideo 
Der blev optaget to musikvideoer. Den første musikvideo var meget kontroversiel og foregik i et fængsel. Videoen blev trukket tilbage da den indeholdte voldelige klip af politivold. Den anden musikvideo var også kontroversiel, men var mere acceptabel. Den var optaget i Brasilien.

I sangen er der en hilsen til både tidl. præsident Franklin Roosevelt og borgerrettighedsforkæmperen Martin Luther King.

Sangen er siden hen også brugt som baggrundsmusik til frihedsvideoer fra demonstrationerne i Iran i forbindelse med valget 2009, hvor anklagerne om valgsvindel var markante. På tilsvarende måde er "Cry" fra Invincible brugt.

Trivia 
 Sangen bragte en del ballade med sig da den blev udgivet pga. følgende vers "Jew Me, Sue Me, Kick Me, Kike Me". Michael blev beskyldt for anti-semitisme, hvilket Michael overhovedet ikke mente var tilfældet. Michael brugte blot udtrykkene for at understrege hvordan folk kategoriserer andre ved race, og mente intet hadfuldt med det. Efter pres fjernede han helt verset og genudgav singlen.

Sange af Michael Jackson
Sange fra 1996
Eurovision Song Contest 2002

Eurovision Song Contest 2002 fandt sted i Estland efter at Tanel Padar, Dave Benton & 2XL vandt Eurovision Song Contest 2001 i København med deres sang "Everybody".

Både Danmark, Spanien og Storbritannien var i 2002 repræsenteret af solister, der alle havde været igennem en talent-konkurrence. En tendens som ikke tidligere var set.

Letland blev årets vinder, men oprindeligt havde landet ikke opnået en plads i konkurrencen. Portugal var blevet tilbudt den sidste plads, men takkede nej. Det gav derfor plads til Letland, der efter sin tredje deltagelse kunne fejre sin første sejr i konkurrencen. Vindersangen fik dog ikke særlig meget international omtale og blev heller aldrig særligt populær.

Som resultat af Danmarks 24. plads og de daværende regler for deltagelse, deltog Danmark ikke i Eurovision Song Contest 2003.

Deltagere og resultater 

2002
Aalbæk Station

Ålbæk Station – eller Aalbæk Station – er en dansk jernbanestation beliggende i byen Ålbæk i Nordjylland 21 km sydvest for Skagen og 20 km nord for Frederikshavn.

Ålbæk Station ligger på Skagensbanen mellem Skagen og Frederikshavn. Stationen åbnede i 1890. Den betjenes i dag af tog fra jernbaneselskabet Nordjyske Jernbaner, der kører hyppige lokaltog mellem Skagen og Frederikshavn.

Historie 
Stationen åbnede ved banens start 24. juli 1890 og havde fra starten både krydsningsspor og læssespor. Sidesporet blev benyttet til godstransport indtil 1994, i de sidste mange år udelukkende til transport af militært udstyr fra de omkringliggende militære anlæg.

I starten af 1930'erne var stationsbygningen i så dårlig stand, at man valgte at erstatte den med den nuværende. Den blev tegnet af Ulrik Plesner, der havde været banens arkitekt siden 1913, og det blev hans sidste opgave inden han døde i 1933. I 1978-79 blev lokalerne udbygget og moderniseret, ikke mindst af hensyn til Postvæsenet. Stationsbygningen rummer nu 2 boliger. I 2006 blev stationen renoveret med ny perron og nyt venteskur.

Hjørring-Aalbæk Jernbane 
I starten af 1900-tallet opstod der planer om en bane mellem Hjørring og Ålbæk med en sidebane fra Vellingshøj til Hirtshals. Banestrækningen blev også vedtaget i den store jernbanelov af 27. maj 1908, men da denne indeholdte hele 51 baneforslag, og der maksimalt måtte gives 4 eneretsbevillinger om året, lod Hjørring-Aalbæk Jernbane (HA) vente på sig. Først i 1915 kom eneretsbevillingen.. Efter Første Verdenskrig var der stor arbejdsløshed, og Hjørring-Aalbæk Jernbane og Hjørring Kommune sendte arbejdsløse i gang med forarbejdet på strækningen til Hirtshals. I 1923 blev resten af arbejdet udliciteret, da Hirtshals Havn var bygget, og Hirtshalsbanen åbnede i 1925. Den oprindelige hovedstrækning til Ålbæk spøgte dog fortsat flere gange, men blev endeligt droppet i 1954. Usikkerheden om Hjørringbanen var årsag til at Ålbæk først så sent fik sin rigtige stationsbygning.

Trafik 
Stationen betjenes af Nordjyske Jernbaner, der foruden Skagensbanen driver Hirtshalsbanen, Vendsysselbanen og Aalborg Nærbane. Så man kan fra Ålbæk køre til Skagen den ene vej og uden togskift helt til Skørping via Frederikshavn, Hjørring og Aalborg den anden vej.

Noter

Litteratur

Eksterne kilder/henvisninger 

 Nordjyske Jernbaner
 Skagensiden.dk, søgeord "Aalbæk Station"
 Nordjyllands jernbaner: Skagensbanen strækningen og stationer
 EVP (Erik V. Pedersen): (Jerup)-(Skagen)

Stationer på Skagensbanen
Station
Black or White

"Black or White" er en hit-single fra 1991 af Michael Jackson fra hans Dangerous-album. Nummeret var #1 på adskillige hitlister, bl.a. på amerikanske og britiske hitlister.

Musikvideo 
"Black or White"-musikvideoen er kendt for flere ting. Dels er den kendt for sine specialeffekter i slutningen, hvor mennesker af forskellige racer 'morpher' sammen, mens de synger omkvæddet. Musikvideoen er også kendt for kortfilmen, der åbner musikvideoen hvor Macaulay Culkin larmer med høj musik på sit værelse, hvilket får hans far (spillet af George Wendt) til at blive rasende og råbe ad ham. Culkin har dog ikke tænkt sig at skrue ned, og i stedet bringer han en gigantisk højttaler ind i familiens stue og skruer op for fuld udblæsning, hvilket får hans far til at flyve op gennem hustaget og lande et sted i Afrika. Her danser Michael Jackson med nogle afrikanere, hvorefter man følger Jackson jorden rundt hos forskellige folkeslag. Musikvideoen er også kendt for slutningen, hvor Jackson forvandles fra en panter til sig selv og går gennem en dyster gade, hvor han smadrer racistiske og nazistiske symboler. Dette skabte en del kontrovers, da nogle syntes at Jackson var for destruktiv.

Sange af Michael Jackson
Singler fra 1991
Napstjert Station

Napstjert Station er en tidligere jernbanestation og nu et trinbræt beliggende ved bebyggelsen Napstjert i nærheden af landsbyen Jerup i Vendsyssel, 25 km sydvest for Skagen og 16 km nordvest for Frederikshavn.

Trinbrættet ligger på Skagensbanen mellem Skagen og Frederikshavn.

Trafik 
Trinbrættet betjenes af Nordjyske Jernbaner, der foruden Skagensbanen driver Hirtshalsbanen, Vendsysselbanen og Aalborg Nærbane. Så man kan fra Napstjert køre til Skagen den ene vej og uden togskift helt til Skørping via Frederikshavn, Hjørring og Aalborg den anden vej.

Historie 
Ved banens åbning 24. juli 1890 var Napstjert et billetsalgssted uden sidespor. Ved banens ombygning fra smalspor til normalspor i 1924 blev der anlagt et læssespor af hensyn til et nærliggende privat mergelselskab. Transporterne ophørte dog i løbet af et par år, og sidesporet blev fjernet i 1929. I 1935 blev Napstjert nedrykket til trinbræt. Det blev lukket i januar 2005, men pga. massive borgerprotester blev det genåbnet året efter med ny læskærm og perron.

Det lille billetsalgshus blev i 1922 udvidet til en rigtig stationsbygning. Den blev solgt som privat bolig i 1968, hvorefter der blev opsat et simpelt venteskur. Stationsbygningens røde mursten er senere malet hvide. Det lille varehus fra 1908 er revet ned.

Noter

Litteratur

Eksterne kilder/henvisninger 

 Nordjyske Jernbaner
 Skagensiden.dk, søgeord "Napstjert Station"
 Nordjyllands jernbaner: Skagensbanen strækningen og stationer
 EVP (Erik V. Pedersen): (Jerup)-(Skagen)

Stationer på Skagensbanen
Jerup Station

Jerup Station er en dansk jernbanestation i byen Jerup, beliggende 28 km sydvest for Skagen og 13 km nordvest for Frederikshavn. 

Jerup Station ligger på Skagensbanen mellem Skagen og Frederikshavn. Den åbnede i 1890, da Skagensbanen blev indviet. Den betjenes i dag af tog fra jernbaneselskabet Nordjyske Jernbaner, der kører hyppige lokaltog mellem Skagen og Frederikshavn.

Trafik 
Stationen betjenes af Nordjyske Jernbaner, der foruden Skagensbanen driver Hirtshalsbanen, Vendsysselbanen og Aalborg Nærbane. Så man kan fra Jerup køre til Skagen den ene vej og uden togskift helt til Skørping via Frederikshavn, Hjørring og Aalborg den anden vej.

Historie 
Ved banens åbning 24. juli 1890 var der i Jerup opført et vogterhus med ventesal. Der var læssespor, men først i 1899 blev der opført varehus og svinefold.

Inden Skagensbanen i 1924 skulle omlægges fra smalspor til normalspor, blev huset i 1922 ombygget og udvidet med en vinkelfløj, tegnet af arkitekt Ulrik Plesner, der også havde tegnet flere andre af banens stationsbygninger. Udbygningen mod nord stammer fra 1946. 

Efter ombygningen i 1924 fandtes både krydsningsspor og læssespor med siderampe. Ved spormoderniseringen i 1971 blev læssesporet blindspor med forbindelse til krydsningssporet i stationens nordende. Nu er læssesporet fjernet, så kun krydsningssporet er bevaret.

I 2007 blev stationen renoveret med nye perroner og et nyt venteskur. Den gamle stationsbygning på Søndergårdsvej 25 var solgt som privat bolig, men efter ejerens konkurs i 2014 var den i 2017 i forfald.

Noter

Litteratur

Eksterne kilder/henvisninger 

 Nordjyske Jernbaner
 Skagensiden.dk, søgeord "Jerup Station"
 Nordjyllands jernbaner: Skagensbanen strækningen og stationer
 EVP (Erik V. Pedersen): Stationer Frederikshavn-Jerup

Stationer på Skagensbanen
Rimmen Station

Rimmen Station er en tidligere jernbanestation og nu et trinbræt på Skagensbanen, beliggende lidt nord for landsbyen Nielstrup og 10 km nordvest for Frederikshavn. 

Rimmen Station ligger på Skagensbanen mellem Skagen og Frederikshavn. Den åbnede i 1890, da Skagensbanen blev indviet. Den betjenes i dag af tog fra jernbaneselskabet Nordjyske Jernbaner, der kører hyppige lokaltog mellem Skagen og Frederikshavn.

Trafik 
Trinbrættet betjenes af Nordjyske Jernbaner, der foruden Skagensbanen driver Hirtshalsbanen, Vendsysselbanen og Aalborg Nærbane, så man kan fra Rimmen køre til Skagen eller uden togskift helt til Skørping via Frederikshavn, Hjørring og Aalborg.

Historie 
Den første station i Rimmen var et vogterhus med ventesal på Kvisselvej 21 i Nielstrup. Den blev taget i brug på banens åbningsdag 24. juli 1890. Bygningen er bevaret som privat bolig.

Da Skagensbanen i 1924 skulle omlægges fra smalspor til normalspor, blev den 13 km lange strækning Frederikshavn-Jerup forlagt østpå, så banen kunne betjene Strandby i stedet for Elling. Det bevirkede også at Rimmen Station flyttede næsten en kilometer nordpå til Skagensvej 339. Her blev opført en rigtig stationsbygning, tegnet af arkitekt Ulrik Plesner, som havde tegnet flere andre af banens stationsbygninger.

Stationen var lukket 1936-1944. Der var læssespor ud for stationsbygningen, men det blev taget op i 1957. Endvidere var der varehus og svinefold, men begge blev fjernet omkring 1960. Stationen blev nedrykket til trinbræt i slutningen af 1960’erne. Stationsbygningen blev solgt i 1978 som privat bolig, og i stedet blev der opsat en læskærm. I 2008 blev trinbrættet renoveret med ny perron og et nyt venteskur omtrent hvor varehuset havde ligget.

Noter

Litteratur

Eksterne kilder/henvisninger 

 Nordjyske Jernbaner
 Skagensiden.dk, søgeord "Rimmen Station"
 Nordjyllands jernbaner: Skagensbanen strækningen og stationer
 EVP (Erik V. Pedersen): Stationer Frederikshavn-Jerup

Stationer på Skagensbanen
Strandby Station

Strandby Station er en dansk jernbanestation beliggende i fiskerbyen Strandby ved Ålbæk Bugt 35 km syd for Skagen og 8 km nordvest for Frederikshavn. 

Strandby Station ligger på Skagensbanen mellem Skagen og Frederikshavn. Den åbnede i 1924, da Skagensbanen fik ny linjeføring i forbindelse med omlægningen fra smalspor til normalspor. Den betjenes i dag af tog fra jernbaneselskabet Nordjyske Jernbaner, der kører hyppige lokaltog mellem Skagen og Frederikshavn.

Trafik 
Stationen betjenes af Nordjyske Jernbaner, der foruden Skagensbanen driver Hirtshalsbanen, Vendsysselbanen og Aalborg Nærbane. Så man kan fra Strandby køre til Skagen den ene vej og uden togskift helt til Skørping via Frederikshavn, Hjørring og Aalborg den anden vej.

Historie 
Stationen blev åbnet i 1924, hvor Skagensbanen skulle omlægges fra smalspor til normalspor. Samtidig blev den 13 km lange strækning Frederikshavn-Jerup forlagt østpå, så banen kunne betjene Strandby i stedet for Elling. Stationsbygningen og det murede varehus, der stadig findes, blev tegnet af Ulrik Plesner, der var banens arkitekt fra 1913 til sin død i 1933.
 
Stationen havde fra starten både krydsningsspor og læssespor. Mod syd udgik fra krydsningssporet et stikspor til en lergrav indtil 1927. På østsiden af hovedsporet fandtes nord for stationsbygningen endnu et krydsningsspor samt sidespor til den tidligere skærvefabrik. Her fandtes desuden galgekran, kvægfold og siderampe.

Sidesporene blev fjernet ved spormoderniseringen i 1969, men krydsningssporet blev etableret igen i 1993. Foruden hovedperronen er der også perron ved krydsningssporet. I 1983 blev stationsbygningen ombygget for at skaffe bedre lokaler til Postvæsenet. Bygningen blev senere frasolgt til privat erhverv. I 2006 blev stationen renoveret med nye perroner og nyt venteskur.

Galleri

Noter

Litteratur

Eksterne kilder/henvisninger 

 Nordjyske Jernbaner
 Skagensiden.dk, søgeord "Strandby Station"
 Nordjyllands jernbaner: Skagensbanen strækningen og stationer
 EVP (Erik V. Pedersen): Stationer Frederikshavn-Jerup

Stationer på Skagensbanen
Piezometer

Et piezometer er en slags trykmåler, der udnytter en elektricitet kaldet piezo-elektricitet. Det er elektriske ladningers fordelinger i krystaller, hvis altså disse udsættes for enten et tryk eller et træk.

Måleinstrumenter